钦定古今图书集成/理学汇编/学行典/第022卷 > 皇极经世心易发微三 > 《失物》
## 钦定古今图书集成/理学汇编/学行典/第022卷 > 皇极经世心易发微三 > 《失物》

欲问失物，先察卦象，故体为失主，用为失物，用逢旺
相，乃是生物，用若休囚，必是死物，在内未出屋，在外
已出屋。用来生体，四植有情，终当寻获。体若生用，四
植无情，不可追求。体克用，虽迟而终得，用克体，无踪
迹而难寻。体用比和，不求而自见。前卦克体而互变
生，先难后获。前卦生体，而互变克之，急寻则可，迟则
更变而转之他处必难寻。日生内，外生内，内克外，皆
可得见。日克内，外泄内，内生外，皆不得见。内外相生，
非贼盗之，乃自遗失。日生外，或扶外，因不小心，被人
攘去。日生内，或扶内，必有人见，外卦自克，自然败露。
日时与外卦相生，相合不败。日克外生内，家人自盗。
日生内，外克内，真贼。外克内，又克日，防再来。内卦自
生，因寻他物得见。内卦自克，遗在道旁不失。《坎》卦“失
物难寻，坤艮在路。”变卦专论生克，及生克休囚之类，
互生体易寻，互克体难觅。体生互者亦然。虽有克应，
亦论爻辞。变卦生体，事终益主。《兑》爻克体，理必伤人。
欲知藏觅之处，以变卦推之。欲知寻见之日，以生体
之卦详之。

策曰：“元为物之根，因会为所失之物，运为己身，世为
得物之人，又为贼盗，生出者必损失，克入者必难寻。
外生内者易得，内生外者落空。运数空缺，其物伏藏。
零数生百，其人必还。零数泄克百数，其人不与，无百
看千”，若有泄体泄物之数，是为得物之人，又为失物
之所。元泄体老人得零；泄体少者，得无泄体之卦，只
以零爻断之。大抵生合易寻，泄体难觅，百零俱克，人
物皆空，零受克，其人受制。以《巽》《兑》为音信，看在何位，
便知何人来说信也。